Starkopfi preemia Kasemaale  Tartu Kultuurkapitali poolt väljaantava 20 tuhande kroonise Anton Starkopfi stipendiumi pälvis tänavu Andrus Kasemaale pikaajalise loomingulise ja pedagoogilise tegevuse eest. Kasemaa kandidatuuri esitas Adamson-Ericu muuseum. Starkopfi stipendium määratakse skulptorile või skulptuuriprojektile, silmapaistvale kunstiõppejõule või elutöö eest kõigis eespool  nimetatud kategooriates isikule, kelle looming on rikastanud Tartu ja Eesti kunstipilti.